Ispiju limpiu

Mama da send'in fascas m'at passadu
in sa funtana 'e su Paradisu:
in cuss'ispiju limpiu e pretzisu
s’umbra mia innotzente apo miradu.

Iss'osselvend'a mie at iscantzadu1
de orgogliu maternu unu sorrisu:
imberghinde sa manu 'e upu atzisu2
de abba m'at sas laras umidadu.

Infatis mi nâiat calchi olta:
«S'essis poete tue, est proa mia
c'a sa funtana t’apo jutu apolta»,3

M'a m'intender cantende in poesia
no nd'at tentu foltuna, ca est molta
cando deo set'annos solu aia

Chena die

1 Iscantzadu: accennato.
2 Upu azisu: Come s’upu, bicchiere di sughero usato dai pastori.
3 Apolta: Apposta. Era credenza che la fontana Su paradisu, nella strada per Alghero, avesse il potere di far diventare poeti coloro che bevessero della sua acqua.